מרטין הופמן (שחקן ברידג')

מרטין הופמן (באנגלית: Martin Joseph Hoffman ‏; 15 בנובמבר 1929 - 15 במאי 2018) היה שחקן ברידג' יהודי יליד צ'כוסלובקיה. הופמן היה ניצול שואה שחי בבריטניה והתחיל לשחק ברידג' בגיל מאוחר. הוא נחשב לאחד משחקני הברידג' הטובים ביותר באירופה ובמשך תקופה מסוימת כשחקן הטוב ביותר בעולם. הופמן נולד וגדל בפראג. כשהיה בן 9 נשלח ביחד עם אחיו להורי אמו בהרי הקרפטים על מנת שיתחנך בחינוך יהודי מסורתי. אחרי מספר שנים רב שם עבר לבודפשט. בשנת 1942 חלה בטיפוס הבטן. הנאצים, שכבשו את צ'כוסלובקיה, שלחו את הוריו לגטו טרזיינשטט שם נרצחו. הופמן הסתתר ביחד עם אחיו מהנאצים. ב-1944, כשהיה בן 14, נתפסו ונשלחו לאושוויץ. אחד מהזונדרקומנדו יעץ לו להסתיר את גילו ולהגיד שהוא בן 18 ואולי תרם בעקיפין להצלת חייו. הוא שרד את צעדות המוות. הוא שוחרר על ידי חיילים אמריקאים שאמצו אותו כקמע ואפילו נתנו לו דרגת כבוד של סמל. לאחר מלחמת העולם השנייה הגיע לבריטניה. הוא התיידד עם משפחה מלונדון. בני המשפחה מצאו לו עבודה כלוטש יהלומים וגם לימדו אותו את משחק הויסט. הופמן אהב את משחק הויסט. כשחברים רוסים הציעו לו לשחק ברידג' נעתר להצעה וגילה שהוא אוהב את המשחק הזה יותר מאשר את משחק הויסט. בשנות ה-50 לא צלחו עסקי היהלומים בבריטניה והופמן נטש אותם לטובת קריירה מקצוענית בברידג'. בתחילת דרכו כשחקן ברידג' מקצועי היה מארח במועדון ברידג', כלומר: שחקן הפותח שולחן בתשלום כשצריך ומשחק בו. מארח שומר לעצמו חלק מהרווחים על ניצחונותיו. הוא לא שיחק בתחרויות ברידג' רשמיות עד גיל 35. בתחרות הראשונה זכו הוא ושותפו במקום הראשון בהפרש גדול. בעקבות ההצלחה הפך לשחקן מקצועני המשחק בתחרויות עם שחקנים המשלמים לו. הוא שיחק בתחרויות באירופה וגם מחוץ לאירופה. פילוסופיית המשחק שלו דגלה באי היצמדות לשיטת הכרזה או משחק. לדעתו, קל יותר לשחק נגד מישהו שנצמד תמיד לשיטה ולא סוטה ממנה. הופמן זכה במספר רב של תחרויות בבריטניה. זכה באליפות בריטניה לזוגות בשנת 1966. מקום ראשון בתחרות Spring Foursomes בשנים 1969 ו-1976 מקום ראשון ב-Brighton Pairs, Harold Poster Cup בשנים 1970, 1987 ו-2011 זוכה במקום הראשון של תוכנית הטלוויזיה Master Bridge של ערוץ 4 בשנת 1982. בתוכנית השתתפו גם זיא מחמוד, עומר שריף וריקסי מרקוס. זכה במקום ראשון ב- Hubert Phillips בשנת 1970. זכה ב-Easter Congress Guardian Trophy בשנים 1969, 1976 ו-1982. זכה ב-Tollemache Trophy בשנת 1967. הופמן כתב שמונה ספרי ברידג'. ספר אחד נכתב ביחד עם טרנס ריס וספר אחד ביחד עם דייוויד בירד. Hoffman, Martin (1982). Hoffman on Pairs Play. Faber and Faber. ISBN 0-571-11750-3. Hoffman, Martin (1983). More Tales of Hoffman. Faber and Faber. ISBN 9780571131464. Reese, Terence; Hoffman, Martin (1 באפריל 1986). Play It Again Sam. Baron Barclay Bridge Supplies. ISBN 9780910791212. {{cite book}}: (עזרה) Jourdain, Patrick; Hoffman, Martin (30 ביוני 2003). Imagination and Technique in Bridge (reprinted ed.). Batsford Books. ISBN 9780713485646. {{cite book}}: (עזרה) Hoffman, Martin (2003). Bridge: Defence in Depth: How to Beat Cast-Iron Contracts (reprinted ed.). Batsford Books. ISBN 9780713481853. Bird, David; Hoffman, Martin. Bridge For Money. ISBN 9780953873753. Wei, Kathy; Hoffman, Martin (1 במרץ 2003). The Wei of Good Bridge (reprinted ed.). Batsford Books. ISBN 9780713488012. {{cite book}}: (עזרה) Bird, David; Hoffman, Martin (1 במאי 2003). Inspired Cardplay. Cassell. ISBN 9780304365869. {{cite book}}: (עזרה) פאול שטרן פאול לוקאץ' Martin Hoffman, English Bridge Union Martin Hoffman, Holocaust Survivers Aid Society Martin HofmanEnglish Bridge Union Martin Hoffman, Holocaust Survivers Aid Society